VIIENDA KOOSSEISU

OTSUS

Haapsalu,		26. jaanuar 2007 nr 97

Haapsalu linnapeale ja 
valitsuse palgalistele liikmetele 
töötasu määramine

Juhindudes kohaliku omavalitsuse korralduse seaduse § 22 lg 1 p 19, p 36, avaliku teenistuse seaduse § 4 lg 1, § 6 lg 1, § 40, § 42 lg 3, § 43, § 46, tulumaksuseaduse § 13 lg 3 p1, p 2, Vabariigi Valitsuse 20.12.2002 määrusest nr 426 “Isikliku sõiduauto teenistus-, töö- ja ametisõitudeks kasutamise kulude hüvitise maksmise tingimused ja hüvitise piirmäärad”, Haapsalu põhimääruse § 12 lg 1 p 19, p 37 ning haldusmenetluse seadusest, Haapsalu Linnavolikogu otsustab:
1.	Kinnitada Haapsalu linnapea kuupalgamääraks 2007. aastal 25 300 (kakskümmend viis tuhat kolmsada) krooni.
2.	Kinnitada palgalise valitsuseliikme kuupalgamääraks 2007. aastal 20 350 (kakskümmend tuhat kolmsada viiskümmend) krooni.
3.	Lisaks ametipalgale maksta linnapeale ja palgalistele valitsuseliikmetele:
3.1. Puhkusetoetust seoses põhipuhkusega ühe kuupalga ulatuses linnavalitsuse teenistujatega üldistel alustel ja korras.
3.2. Ametialase lähetuse, s.h välislähetuse, päevaraha ja transpordi- ning muu õigusaktides ette nähtud lähetusega seotud kulu linnavalitsuse teenistujatega üldistel alustel ja korras;
3.3. Koolituskulu ametialaseks täiendamiseks linnavalitsuse teenistujatega üldistel alustel ja korras.
3.4. Hüvitist isikliku sõiduauto ametisõitudeks kasutamise kulude eest linnavalitsuse teenistujatega üldistel alustel ja korras arvestades alljärgnevaid piirmäärasid:
3.4.1. Linnapea isikliku sõiduauto kulude hüvitamise piirmäär on 4650 krooni kuus;
3.4.2. Valitsuse liikme isikliku sõiduauto kasutamise kulude hüvitamise piirmäär on 3000 krooni kuus. Linnapea kehtestab konkreetsed isikliku sõiduauto kasutamise kulude hüvitamise piirmäärad igale valitsuse liikmele eraldi, arvestades üldist piirmäära;
3.5. Linnavalitsuse palgakorralduse alustes sätestatud ühekordset lisatasu (tulemustasu lisatöö eest) makstakse valitsuse liikmetele (v.a linnapea) linnavalitsuse teenistujatega üldistel alustel ja korras. Lisatasu linnapeale makstakse volikogu otsuse alusel.
4. Punktis 3 nimetatud makseid tehakse linnapeale ja valitsuse liikmele linnapea vastava käskkirja alusel, arvestades punktis 3.5 sätestatud erisust.
5. Linnavolikogu kantseleil teha otsus teatavaks Haapsalu linnapeale ja valitsuse liikmetele.
6. Otsus jõustub teatavakstegemisest.
7. Otsust rakendada alates 01.01.2007.
8. Tunnistada kehtetuks Haapsalu Linnavolikogu 25.11.2005 otsus nr 11 ja Haapsalu Linnavolikogu 27.01.2006 otsus nr 32.
8.Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees